પક્ષના સુત્રોના જણાવ્યા અનુસાર પાર્ટી પ્રિયંકા ગાંધીને નરેન્દ્ર મોદીના વિરુઘ્ધ વારાણસીમાંથી ચુંટણી લડાવે તો પણ નવાઈ નહીં ત્યારે કોંગ્રેસના વરિષ્ઠ નેતા કપિલ શિબલે ટવીટ કરતા જણાવ્યું હતું કે, ૨૦૧૪માં નરેન્દ્ર મોદી અને અમિત શાહ દ્વારા કહેવામાં આવતું હતું કે, ભારત કોંગ્રેસ મુકત બનશે પરંતુ પ્રિયંકા ગાંધીની પૂર્વ ઉતરપ્રદેશમાં મહાસચિવ તરીકે નિયુકત થતા હવે મુકત વારાણસી, મુકત ગોરખપુર જેવા ઘાટનું સર્જન થશે અને એમ પણ કહેવામાં આવ્યું હતું કે, રાજનૈતિક માહોલને જોતા પ્રિયંકા ગાંધીને પૂર્વ યુપીની કોઈપણ મહત્વપૂર્ણ સીટ ઉપર ઉતારવામાં આવશે અને એવી પણ ચર્ચા થઈ રહી છે કે ભારતના પ્રધાનમંત્રી નરેન્દ્ર મોદી સામે વારાણસીની બેઠક ઉપર કોંગ્રેસ પક્ષ પ્રિયંકા ગાંધીને ઉતારે તો નવાઈ નહીં.